CELEX: 32014R0743
Language: fi
Date: 2014-07-09 00:00:00
Title: Komission asetus (EU) N:o 743/2014, annettu 9 päivänä heinäkuuta 2014 , asetuksen (EU) N:o 601/2012 liitteen VII korvaamisesta analyysien vähimmäistiheyden osalta  ETA:n kannalta merkityksellinen teksti

10.7.2014   
            
            
               FI
            
            
               Euroopan unionin virallinen lehti
            
            
               L 201/1
            
         KOMISSION ASETUS (EU) N:o 743/2014,
   annettu 9 päivänä heinäkuuta 2014,
   asetuksen (EU) N:o 601/2012 liitteen VII korvaamisesta analyysien vähimmäistiheyden osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13 päivänä lokakuuta 2003 annetun Euroopan parlamentin ja neuvoston direktiivin 2003/87/EY (1) ja erityisesti sen 14 artiklan 1 kohdan,
   sekä katsoo seuraavaa:
   
               (1)
            
            
               Komission asetuksen (EU) N:o 601/2012 (2) liitteessä VII määritetään polttoaineiden ja materiaalien analyysien vähimmäistiheydet, joita toiminnanharjoittajien on sovellettava laskentakertoimia määritettäessä.
            
         
               (2)
            
            
               Asetuksen (EU) N:o 601/2012 35 artiklassa säädetään, että liite VII tarkistetaan säännöllisesti ja ensimmäisen kerran enintään kahden vuoden kuluessa asetuksen (EU) N:o 601/2012 voimaantulosta.
            
         
               (3)
            
            
               Asetuksen (EU) N:o 601/2012 liitettä VII olisi muutettava, jotta voidaan selventää siinä lueteltujen polttoaineiden ja materiaalien luokittelua ja siten parantaa johdonmukaisuutta päästöjen laskennassa käytettävien kertoimien soveltamisessa.
            
         
               (4)
            
            
               Selkeyden vuoksi on aiheellista korvata asetuksen (EY) N:o 601/2012 liite VII.
            
         
               (5)
            
            
               Sen vuoksi asetusta (EU) N:o 601/2012 olisi muutettava.
            
         
               (6)
            
            
               Tässä asetuksessa säädetyt toimenpiteet ovat ilmastonmuutoskomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EU) N:o 601/2012 liite VII tämän asetuksen liitteellä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä heinäkuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 275, 25.10.2003, s. 32.
   
      (2)  Komission asetus (EU) N:o 601/2012, annettu 21 päivänä kesäkuuta 2012, Euroopan parlamentin ja neuvoston direktiivissä 2003/87/EY tarkoitetusta kasvihuonekaasupäästöjen tarkkailusta ja raportoinnista (EUVL L 181, 12.7.2012, s. 30).
   
      LIITE
      
         
            ”LIITE VII
            Analyysien vähimmäistiheys (35 artikla)
            
                        Polttoaine/materiaali
                     
                     
                        Analyysien vähimmäistiheys
                     
                  
                        Maakaasu
                     
                     
                        Vähintään viikottain
                     
                  
                        Muut kaasut, erityisesti synteesikaasu ja prosessikaasut, kuten jalostamojen seoskaasut, koksaamokaasu, masuunikaasu ja konverttikaasu
                     
                     
                        Vähintään päivittäin — käyttäen eri vuorokauden aikoina asianmukaisia menetelmiä
                     
                  
                        Polttoöljyt (esimerkiksi kevyt, keskiraskas, raskas polttoöljy, bitumi)
                     
                     
                        Kultakin 20 000 polttoainetonnilta ja vähintään kuusi kertaa vuodessa
                     
                  
                        Hiili, koksihiili, öljykoksi (petroleum coke), turve
                     
                     
                        Kultakin 20 000 polttoaine-/materiaalitonnilta ja vähintään kuusi kertaa vuodessa
                     
                  
                        Muut polttoaineet
                     
                     
                        Kultakin 10 000 tonnilta ja vähintään neljä kertaa vuodessa
                     
                  
                        Käsittelemätön kiinteä jäte (puhtaat fossiiliset jätteet tai biomassan ja fossiilisen jätteen seokset)
                     
                     
                        Kultakin 5 000 jätetonnilta ja vähintään neljä kertaa vuodessa
                     
                  
                        Nestemäinen jäte, esikäsitelty kiinteä jäte
                     
                     
                        Kultakin 10 000 jätetonnilta ja vähintään neljä kertaa vuodessa
                     
                  
                        Karbonaattimineraalit (mukaan lukien kalkkikivi ja dolomiitti)
                     
                     
                        Kultakin 50 000 materiaalitonnilta ja vähintään neljä kertaa vuodessa
                     
                  
                        Savet ja saviliuskeet
                     
                     
                        Sellaisen materiaalimäärän täytyttyä, joka vastaa 50 000:ta tonnia hiilidioksidia, ja vähintään neljä kertaa vuodessa
                     
                  
                        Muut materiaalit (alku-, väli- ja lopputuote)
                     
                     
                        Materiaalin tyypistä ja variaatiosta riippuen sellaisen materiaalimäärän täytyttyä, joka vastaa 50 000:ta tonnia hiilidioksidia, ja vähintään neljä kertaa vuodessa”